**SARKAD VÁROS ÖNKORMÁNYZATA KÉPVISELŐ-TESTÜLETÉNEK**

**20/2020. (XII.18 .) önkormányzati rendelete**

**a 2021. évi átmeneti gazdálkodásról**

Sarkad Város Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Sarkad Város Önkormányzata Képviselő-testületének feladat-és hatáskörében eljárva, figyelemmel az államháztartásról szóló 2011. évi CXCV. törvény 25. § (1) bekezdésében és az Alaptörvény 32. cikk (1) bekezdés a) és f) pontjában meghatározottakra az alábbi rendeletet alkotja:

**1. §.**

Sarkad Város Önkormányzatának Képviselő-testülete felhatalmazza a polgármestert, hogy 2021. január 1. napjától az önkormányzat 2021. évi költségvetési rendeletének elfogadásáig - a polgármesteri hivatal útján – az önkormányzat és költségvetési szervei bevételeit folytatólagosan beszedje, és kiadásaikat teljesítse.

**2. §.**

(1) Az átmeneti időszakban az intézmények finanszírozása a 2020. december 17-ei módosított költségvetési rendeletben megtervezettek alapján az alábbiak szerint történik:

a) kötelező személyi juttatások és járulékai 100%-os mértékben, Magyar Államkincstár terhelése alapján,

b) dologi kiadások a 2020. évi szint 80 %-os mértékében időarányosan,

c) ellátottak juttatásai a 2020. évi szint 100 %-ával időarányosan az állami támogatás erejéig,

d) felhalmozási és felújítási feladatok a 3. §-ban foglaltaknak megfelelően.

(2) A felhasználható előirányzatokat az 1. sz. melléklet tartalmazza.

**3. §.**

Sarkad Város Önkormányzatának Képviselő-testülete felhatalmazza a polgármestert, hogy az átmeneti időszakban a folyamatban lévő beruházásokkal és felújításokkal kapcsolatos – szerződés szerinti – fizetési kötelezettségeket rendezze.

**4. §.**

Ez a rendelet 2021. január 1-én lép hatályba és az önkormányzat 2021. évi költségvetésről szóló rendelet hatálybalépésének napján hatályát veszti.

***S a r k a d, 2020. december 15.***

***dr. Mokán István s.k. dr. Pintér Magdolna s.k.***

***polgármester jegyző***

***1****. sz. melléklet a 20/2020. (XII.18.) önkormányzati rendelethez*

**Sarkad Város Önkormányzata intézményeinek finanszírozási terve a**

**2021. évi átmeneti időszakra**

|  |  |  |
| --- | --- | --- |
| **Intézmény neve** | 2020. XII.18-ai módosított költségvetésben megtervezett működéshez nyújtott önkormányzati támogatás (ezer Ft) | 2021. január 1-től a költségvetés megalkotásáig nyújtott finanszírozás (ezer Ft/hó) |
| Óvoda | 223.487 | 18.624 |
| Intézményi Gondnokság | 36.106 | 3.009 |
| Polgármesteri Hivatal | 205.203 | 17.100 |
| Bartók Béla Művelődési Kp. és Könyvtár | 31.767 | 2.647 |
| Mazsola Bölcsőde | 90.993 | 7.583 |
| Közétkeztetési Intézmény | 143.780 | 11.982 |
| Városgazdálkodási Iroda | 159.314 | 13.276 |
| **Összesen:** | **890.650** | **74.221** |